En agüerro de 1939, von Manstein, con a cooperación informal de Heinz Guderian, preparó o suyo propio plan; preconizaba l'ataque d'as divisions corazatas alemanas a traviés d'a rechión de pueyos y selvas d'as Ardenas, a on os Aliatos no esperaban pas un ataque, ta establir capezas de puent en o río Mosa y abanar a escape ta la Canal d'a Manga. As tropas alemanas aislarban asinas a las tropas d'o Exercito francés y d'o Exercito britanico en Belchica. O plan de von Manstein tamién contaba con un segundo ataque dimpués ta o sud, desbordando a linia Maginot, impedindo asinas qualsiquier atra linia esfensiva francesa más a o sud. Iste segundo ataque haberba feito innecesaria a segunda parte d'a batalla de Francia, o Fall Rot. Os historiadors melitars claman a iste plan Sichelschnitt u golpe de dalla.